A pielikums 
pie Cenu aptaujas 
“Elektroauto uzlādes būvniecības dokumentācijas 
izstrāde Hipokrāta ielā 4, Rīgā”, nolikuma,
ID Nr. RAKUS CA/2025/116

TEHNISKĀ SPECIFIKĀCIJA

1. Pakalpojuma mērķis – izstrādāt būvniecības ieceres dokumentāciju elektroauto publisku uzlādes pakalpojumu nodrošināšanai. Paredzamas 2 uzlādes stacijas, kas nodrošina 4 auto vienlaicīgu uzlādēšanu. 
2. Objekta atrašanās vieta: stacionārs “Latvijas onkoloģijas centrs”, Hipokrāta ielā 4, Rīgā. Izvietojumu skatīt 1. pielikumā.
3. Jānodrošina vidēji ātrā uzlāde – vienas uzlādes iekārtas jauda līdz 22 kW, kopā visām četrām iekārtām līdz 88 kW.
4. Prasības uzlādes iekārtām:
1) iekārtām jābūt ar iespēju manuāli regulēt maksimālo uzlādes jaudu;
2) iekārtas komunicē izmantojot OCPP 1.6 vai jaunāku protokolu;
3) iekārtām jābūt ar displeju;
4) iekārtam jābūt ar uzlādes vadu un konektoru AC Type 2.
5. Platība - 4 esošas stāvvietas un papildus platība 2 elektroauto uzlādes vietām (kopā līdz 60 m2). 
6. Pretendentam jāņem vērā, ka Pasūtītājs (SIA “Rīgas Austrumu klīniskā universitātes slimnīca”) elektroauto publiskās uzlādes stacijas izveidei ir pieteicis projektu AS “Sadales tīkls” Atveseļošanas un noturības mehānisma projektu konkursā un starp Pasūtītāju un AS “Sadales tīkls” tiks slēgts sadarbības līgums par projekta “AS “Sadales tīkls” elektroenerģijas sadales sistēmas modernizācija” Nr.1.2.5.i.0/1/22/I/EM/002 darbības “Atbilstošu tehnisko parametru sadales pieslēgumu izveide atjaunojamo energoresursu izmantošanas veicināšanai” īstenošanu.
7. Pretendentam jāņem vērā, ka projektēšana jāveic (elektroauto uzlādes iekārtas un tām nepieciešamā infrastruktūra) līdz AS “Sadales tīkls” piederības robežai. Elektropieslēgumu izbūvi AS “Sadales tīkls” piederības zonā organizē sistēmas operators – AS “Sadales tīkls” atbilstoši sadarbības līgumam, kas tika noslēgts starp Pasūtītāju un AS “Sadales tīkls” un “Noteikumiem publiski pieejamu elektrisko transportlīdzekļu uzlādes pieslēgumpunktu ierīkošanai un turpmākai uzturēšanai projekta “Atbilstošu tehnisko parametru sadales pieslēgumu izveide AER izmantošanas veicināšanai" ietvaros”, kas publicēti AS “Sadales tīkls” mājas lapā. Sadalne 546233 ir izbūvēta.
8. Pasūtītājs nodrošina inženiertopogrāfisko plānu, kas reģistrēts Rīgas valstspilsētas pašvaldības augstas detalizācijas topogrāfiskās informācijas datubāzē 17.10.2025.
9. Pēc līguma noslēgšanas 4 mēnešu laikā iesniegt Pasūtītājam atbilstošu un instancēs saskaņotu būvniecības ieceres dokumentāciju.
10. Būvniecības realizācijai nepieciešamo dokumentu izstrādes termiņā netiek ieskaitīts laiks, kamēr dokumenti atrodas saskaņošanā pie Pasūtītāja.
11. Būvniecības ieceres dokumentācija jāsagatavo iesniegšanai būvvaldē atbilstoši I grupas inženierbūves ierīkošanas prasībām. Būvvaldē iesniedzamo dokumentu saturu un apjomu nosaka speciālie būvnoteikumi. 
12. Sagatavojot dokumentāciju, nepieciešams:
- iekļaut jauno konstrukciju un iekārtu risinājumu rasējumus, mezglus un specifikācijas;
- iekļaut novietnes vizualizāciju ar projektējamo infrastruktūru;
- izstrādāto dokumentāciju saskaņot ar skarto inženierkomunikāciju turētājiem, skarto zemes vienību īpašniekiem/lietotājiem;
- izstrādāt Ekonomikas daļu (tāmi) un kontroltāmi ar paredzamajām darbu un materiālu izmaksām.
13. [bookmark: _Hlk85637671][bookmark: _Hlk130302228]Ja būvniecības laikā tiek atklātas nepilnības būvniecības ieceres dokumentācijā, kuras pieļautas būvniecības ieceres dokumentācijas izstrādes laikā, dokumentācijā būs jāveic nepieciešamos labojumus, par ko atsevišķa samaksa netiek paredzēta.
14. Būvniecības ieceres dokumentāciju (izņemot būvniecības iesniegumu) iesniedz elektroniski (BIS un CD diskā vai datu nesējā).

